open-index/open-wikipedia-markdown huggingface dataset:
Panamerikamesterskapet i strandhåndball 2008

**Panamerikamesterskapet i strandhåndball 2008** ble arrangert i Montevideo i Uruguay.

Brasil og Uruguay kvalifiserte seg til VM i strandhåndball 2008 i Cádiz i Spania.

### Sluttstilling, menn

### Sluttstilling, kvinner

## Eksterne lenker
* IHF - Continents (PPT)
Myrflatbelg

**Myrflatbelg** (*Lathyrus palustris*) er en flerårig, klatrende urt i erteblomstfamilien.

Stilken kan bli opptil 120&nbsp;cm lang og har vingekanter. Bladene har slyngtråder, og det er 2–5&nbsp;par småblader. Blomstene er purpurblå og sitter i langstilkete klaser. Myrflatbelg vokser på fuktige og kalkrike steder sammen med andre høye stauder og busker. Typiske voksesteder er sump, rikmyr, fuktige enger og vegkanter.

Det er to underarter: **Snau myrflatbelg** (*L. p.* subsp. *palustris*) er utbredt i Europa og Vest-Sibir. **Håret myrflatbelg** (*L. p.* subsp. *pilosus*) forekommer hovedsakelig i Asia og Nord-Amerika, men utbredelsen strekker seg gjennom Nord-Russland vestover til Nord-Norge.

I Norge finnes snau myrflatbelg på Østlandet og i Steinkjer i Nord-Trøndelag. Den er i tilbakegang på grunn av gjengroing og inngrep langs vassdrag og er vurdert som *sterkt truet* (EN) i Norsk rødliste for arter 2021.

Håret myrflatbelg er funnet i Steigen og Hadsel i Nordland og i Harstad i Troms. Den er vanligere i Finnmark der den finnes fra Alta til Sør-Varanger og Båtsfjord. Også denne underarten er i en viss tilbakegang og er vurdert som *nær truet* (NT) i Norsk rødliste for arter 2021.

## Referanser




## Eksterne lenker
*
Conflict: Desert Storm

***Conflict: Desert Storm*** er et taktisk skytespill fra 2002 satt til Gulfkrigen. Spillet er utviklet av Pivotal Games, og er det første spillet i Conflict-serien.

## Spillet

I Conflict: Desert Storm tar styrer man en tropp på fire spesialsoldater, og man kan selv velge om de skal komme fra det britiske SAS eller amerikanske Delta Force. Hver av de fire soldatene har sine unike egenskaper. Laglederen John Bradley er rifleekspert, skarpskytteren Paul Foley er feltlege, Mick Connors er tungvåpenekspert, og David Jones er eksplosivekspert. For å kunne fullføre hvert oppdrag optimalt må spilleren klare å benytte seg av soldatenes egenskaper for å gjennomføre spesifikke handlinger. Hvis en stridsvogn skal sprenges er Mick Connors den rette å bruke, og hvis en bro skal sprenges er David Jones riktig person. Før man starter spillets kampanjemodus kan spilleren få en generell opplæring i hvordan spillets funksjoner fungerer, og man vil da lære hvordan man bruker ulike våpen, hvordan man beordrer luftangrep og artilleriraid, og hvordan man gir ordre til andre troppmedlemmer.

På PlayStation 2 kan man spille gjennom spillets kampanje med én annen, men på Xbox og Nintendo GameCube kan man spille sammen opp til fire spillere. Dermed vil man styre to og to soldater hver på PlayStation 2, og alt fra to og to til én hver på Xbox og GameCube.

## Handling

2. august 1990 invaderer Irak nabolandet Kuwait. Under et forsøk på å ødelegge en av broene som krysser den irakisk-kuwaitiske grensen blir skarpskytteren Paul Foley tatt til fange, mens hans partner blir drept. Dagen etter blir John Bradley sendt inn alene bak den irakiske linjen for å redde Foley fra fangenskap og for å fullføre det opprinnelige oppdraget - å sprenge broen. Bradley fullfører oppdraget og sinker invasjonen en smule, og etter dette blir troppen sendt rundt på ulike oppdrag. Troppen må gjøre alt fra å redde emiren av Kuwait til å delta i slaget ved Khafji, ødelegge irakiske ballistiske missiler og frigjøre amerikanske krigsfanger. Troppen beskytter også en forsker som skal desarmere en atomrakett, og som senere infiltrerer et gammelt korsfarerfort for å finne og likvidere Iraks øverstkommanderende, General Aziz, for å ende krigen. Spillet ender med at emiren av Kuwait takker FN-koalisjonen for å ha slått tilbake Iraks angrep og frigjort Kuwait.
## Referanser


## Eksterne lenker
*
Åkerman & Lund Orgelbyggeri

**Åkerman & Lund Orgelbyggeri AB** er et svensk firma som restaurerer og bygger orgler. Det holder til i Knivsta. Firmaet ble startet i 1860 av Per Larsson Åkerman (1826–1876), som først og fremst var inspirert av studiereiser som han ved hjelp av statsstipendier foretok til Aristide Cavaillé-Coll i Paris på 1850-tallet. Carl Johan Lund (1832–1914) var kompanjong med Åkerman, hvorav «Lund» i firmanavnet. Han overtok firmaet etter Åkermans død.

## Eksterne lenker
* Åkerman & Lund Orgelbyggeri
Jacob van Eyck

Jonkheer **Jacob van Eyck** (1590–1657) var en nederlandsk klokkenist, klokke-ekspert og blokkfløytevirtuos. Van Eyck var en av sin tids mest kjente musikere.

## Liv og virke
van Eyck var blind fra fødselen. I 1625 forlot han foreldrehjemmet for å bli klokkenist i domkirka i Utrecht. Seinere hadde han lignende poster ved andre kirker i Utrecht og i byens rådhus. I 1649 fikk han lønnsforhøyelse på den betingelse at han spilte blokkfløyte mens han vandret til sine arbeidsplasser.

Han hadde et utmerket ry i sin samtid, René Descartes  berømmet han for hans gode gehør og klokkenister kom til Utrecht for å studere hos ham.

Verket *Der Fluyten Lust-hof* gjorde ham kjent som blokkfløytist. Den omfangsrike samlingen solostykker for sopranblokkfløyte ble publisert i ulike versjoner og deler i årene 1644, 1646, 1649 og 1654. Nesten alle følger følgende variasjonskjema: først presenteres en enkel versjon, omtrent som en folkesang eller salme, deretter følger gradvist kortere noteverdier til en virtuos versjon avslutter stykket. De fleste stykkene i *Fluyten Lust-hof* bærer påskriften *gebroocken vam J. Jacob van Eyck*.

## Referanser


## Litteratur
* Jacob van Eyck: *Der Fluyten Lust-hof*. New Vellekoop Edition, red. Thiemo Wind, Muziekuitgeverij Ixizet, Naarden 1986
* Ruth van Baak Griffioen: *Jacob van Eycks „Der Fluyten Lust-hof“*. Vereniging voor Nederlandse Muziekgeschiedenis, Utrecht 1991, ISBN 90-6375-151-6

## Eksterne lenker
* Jakob van Eyck på nett, av Jeroen Wind
*
Kyss meg for faen i helvete

***Kyss meg for faen i helvete*** er en norsk spillefilm, som hadde kino-premiere 9. august 2013. Opptakene til filmen ble startet august 2012.

## Handling
Tale er 17 år gammel, og leder for en liten amatørteater-gruppe med andre tenåringer. Hvert eneste år forsøker de å sette opp en revy, med blant annet gitar og forskjellige kostymer. Men nå mener Tale at de unge skuespillerne er klare for nye og større utfordringer. De planlegger å sette opp stykket «Draum om hausten» produsert av den internasjonalt kjente dramatikeren Jon Fosse. Tale møter også Lars, en av Norges mest anerkjente skuespillere, som samtidig står midt i sin egen livskrise. Etter press fra Tale takker Lars motvillig ja til å hjelpe amatør-skuespillerne. Men dette kommer bare til å skje på enkelte betingelser.

Lars bestemmer seg blant annet for å ansette en annen lokal innbygger: Vegard som er kaptein på det lokale fotball-laget, til en av hovedrollene for teater-stykket - til tross for Vegards fullstendige mangel på skuespiller-talent. Men alle de andre skuespillerne oppdager etter hvert at den nye instruktøren deres kommer til å forårsake enorme problemer for dem alle. Situasjonen blir heller ikke bedre av at Tale oppdager at hun har begynt å utvikle romantiske følelser for Vegard.

## Medvirkende
* Eili Harboe i rollen som Tale
* Øyvind Larsen Runestad
* Kristoffer Joner
* Rolf Kristian Larsen

## Eksterne lenker
*
Cryptospiza

* Edelastrild
* Blodflekkastrild
* Bergastrild
* Brilleastrild

***Cryptospiza*** er en slekt i familien astrilder (*Estrildidae*).

## Arter
* Edelastrild, *[[Cryptospiza shelleyi]]*
* Blodflekkastrild, *[[Cryptospiza jacksoni]]* 
* Bergastrild, *[[Cryptospiza salvadorii]]*
* Brilleastrild, *[[Cryptospiza reichenovii]]*

## Eksterne lenker
* 
* Norsk Ornitologisk Forening: Cryptospiza. Hentet ut 5. august 2013.
* 
* Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2011. ''The Clements checklist of birds of the world: Version 6.7.''. Hentet ut 5. august 2013.
Osvald

**Osvald** er et mannsnavn med norrøn, gammelengelsk og gammelhøytysk opprinnelse.

*Osvald* har norsk navnedag 5. august, finlandssvensk navnedag 11. januar og svensk navnedag 3. oktober.

## Etymologi
*Osvald* har opprinnelse i det norrøne navnet *Osvaldr*, som igjen har to opprinnelser: Det kan være en norrøn form av  *Osewald*, en gammelengelsk form av gammelhøytyske *Answald*, som er dannet av *ans*, «gud», og *waltan*, «herske». *Osvaldr* kan også være en variant av norrøne *Ásvaldr*, som er dannet av **ansuR*, «gud», og *valdr*, «hersker».

## Utbredelse
*Osvald* er kjent brukt i Sverige fra 1574.

|}

## Kjente personer med navnet
Personene i listen er ordnet kronologisk etter fødselsår.
* Oswaldo Cruz (1872&ndash;1917), brasiliansk lege
* Oswald Chambers (1874&ndash;1917), skotsk evangelist og lærer
* Osvald Sirén (1879&ndash;1966), finsk-svensk kunsthistoriker
* Oswald Spengler (1880&ndash;1936), tysk historiefilosof og kulturhistoriker
* Osvald Helmuth (1894&ndash;1966), dansk skuespiller og revyartist
* Osvaldo Pugliese (1905&ndash;1995), argentinsk tangomusiker
* Oswaldo Payá (1952&ndash;2012), cubansk opposisjonspolitiker
* Oswaldo Montenegro (f. 1956), brasikiansk musiker
* Osvaldo Golijov (f. 1960), argentinsk komponist
* Osvaldo Ríos (f. 1960), puertoricansk skuespiller
* Oswaldo Minda (f. 1983), ecuadoriansk fotballspiller
* Oswaldo Arcia (f. 1991), amerikansk baseballspiller

### Etternavn
* Lee Harvey Oswald (1939&ndash;1963), amerikansk attentatmann
* Pablo Daniel Osvaldo (f. 1986), argentinsk-italiensk fotballspiller

## Annen bruk av navnet
* Osvald-gruppen, norsk sabotasjeorganisasjon under andre verdenskrig
* *[[Onkel Oswald]]*, roman av Roald Dahl, utgitt i 1979

## Referanser


## Eksterne lenker
Byingeniør

**Byingeniør** eller **Stadsingeniør** er en historisk yrkestittel på en person med det øverste ansvaret for de tekniske tjenestene i en bykommune. De tekniske tjenestene omfatter typisk:

* Kommunale veier.
* Vann og avløp.
* Renovasjon.
* Byggesak inkludert reguleringsplaner.
* Drift og vedlikehold av kommunale bygninger.
* Brannvesen.

## Historie
I 1845 ble den første «alminnelige bygningslov» vedtatt. Den var bare gjeldende i bykommuner og en stripe på 75 alen (ca. 47 meter) på utsiden av bygrensen, men loven kunne også settes i kraft for forsteder til byer og større tettbebyggelser. Der loven var gjeldende skulle det opprettes bygnings- og reguleringskommisjoner som skulle forestå planlegging av gater og plasser, og det ble gitt mulighet for ekspropriasjon av grunn for anlegg av gater og veier.

Innføringen av bygnings- og reguleringskommisjoner innebar at det måtte opprettes en sekretariatfunksjon for kommisjonene, og vedkommende funksjon fikk gjerne tittel av Byingeniør eller Stadsingeniør.

Den 1. januar 1966 trådte det en ny bygningslov i kraft, og for første gang ble bygningsloven gjeldende for hele landet. I stedet for bygnings- og reguleringskommisjoner skulle nå kommunestyret velge et bygningsråd som skulle foreta politisk behandling av plan- og byggesaker. Tilsvarende stillinger i landkommunene fikk nå betegnelse kommuneingeniør. 

## Kilder
* STADSKONDUKTØR/BYINGENIØR/KOMMUNEINGENIØR - KORT HISTORIKK
Scottish Championship

**Scottish Championship** er det nest høyeste nivået i skotsk fotball.  Det ble opprettet i juli 2013 etter sammenslåingen av Scottish Premier League og Scottish Football League til Scottish Professional Football League.

## Resultater

## Lagene i 2013–14-sesongen

Dundee vant serien og rykket direkte opp i Scottish Premiership 2014–2015, mens Hamilton Academical, som kom på andreplass, rykket opp som følge av kvalifiseringsturneringen etter straffesparkkonkurranse mot Hibernian som da rykket ned.

## Lagene i 2014–15-sesongen

Heart of Midlothian vant serien og rykket direkte opp i Scottish Premiership 2015–2016.

## Referanser
Pierre Højbjerg

**Pierre-Emile Kordt Højbjerg** (født 1995) er en dansk fotballspiller som spiller for den franske klubben ,

I 2011 ble Højbjerg kåret til årets danske U-17 spiller. Den 13. april 2013 debuterte han for Bayern München i Bundesliga mot . Han var da 17 år og 251 dager gammel og ble dermed tidenes yngste spiller for Bayerne München i Bundesliga. 

## Landslaget
Han ble tatt ut i s bruttotropp til VM i fotball 2018 i Russland, men ble vraket da troppen ble kuttet fra 35 til 27.

Han ble tatt ut i s EM-tropp til EM i fotball 2021.

Han ble tatt ut i s tropp til VM i fotball 2022 i Qatar.

Han ble tatt ut i s EM-tropp til EM i fotball 2024.

## Referanser


## Eksterne lenker
*
Inger Merete Hobbelstad

**Inger Merete Hobbelstad** (født 1980) er en norsk kulturjournalist og skribent. Hun har siden 2022 hatt stillingen som kulturkommentator i NRK.

Hobbelstad er fra Hokksund i Buskerud. Hun har mastergrad i litteraturvitenskap med en oppgave om Homers *[[Iliaden]]*. 

Hun arbeidet flere år som frilans kulturjournalist og teater- og filmanmelder i *[[Dagbladet]]*. Høsten 2014 fikk hun fast jobb som kommentator i avisa. I 2022 gikk hun til stillingen som kulturkommentator i NRK.

Under filmfestivalen i Haugesund 2012 mottok hun Hestenes-prisen «for å skrive innsiktsfulle anmeldelser og kommentarer preget av godt begrunnede vurderinger og med stor integritet». Samme år var hun bidragsyter til boka *[[Norske klassikere: Bøker, filmer, musikk, radio og TV fra 1945 til i dag]]*. 

I 2018 ble hun tildelt Riksmålsforbundets pris Gullpennen.
## Bibliografi
*  *Glasskongen*, Egmont Forlag ISBN  9788242977823
* 2023 *Odyssevs reise*, JM Stenersen ISBN 9788272018084
*  *Krigen om Troja : guder og helter fra de greske mytene*, JM Stenersen ISBN 9788272017711
*  *De greske mytene - guder og helter fra de gamle fortellingene*, JM Stenersen ISBN 9788272017353
*  *Årene med Elizabeth*, Kagge ISBN 978-82-489-2417-3
*  *Å leve med Shakespeare - essays,* Tiden ISBN 978-82-10-05511-9 

## Referanser

 



## Eksterne lenker
*
Stuping under VM i svømmesport 2013 – 10 meter menn

**10 meter menn** under VM i svømming 2013 ble avholdt den 27. juli (kvalifisering og semifinaler) og 28. juli (finale).

## Medaljevinnere

## Resultater
Kvalifiseringen ble avholdt 27. juli fra kl. 10.00 og semifinale kl. 14.00 med finalen 28. juli kl 17.30.

***Grønn''' viser til finalister''
***Blå*' viser til semifinalister*

## Referanser
Gibraltars herrelandslag i fotball

**Gibraltars herrelandslag i fotball** er det nasjonale fotballandslaget til Gibraltar, som er en britisk kronkoloni på sørkysten av Den iberiske halvøy. Landslaget administreres av det nasjonale fotballforbundet Gibraltar Football Association (GFA), som ble opprettet allerede i 1895. Forbundet ble tatt opp som fullverdig medlem av UEFA i mai 2013. Gibraltar ble fullverdig medlem av FIFA 13. mai 2016 sammen med Kosovo, og fikk mulighet til å delta i VM-kvalifiseringer.

Landslaget har en lang historie, og kan spores tilbake til begynnelsen av 1900-tallet hvor et gibraltarsk lag spilte kamper mot lag som inneholdt besøkende soldater og offiserer fra Storbritannia. Deres første uoffisielle landskamp ble spilt i april 1923, da Gibraltar spilte vennskapskamper mot den spanske klubben Sevilla FC. Perioden fra 1949 til 1955 regnes for å være landslagets storhetsperiode, da større europeiske klubber som blant andre Real Madrid, Atlético Madrid, Real Valladolid og Admira Wacker la sine treningsopphold på Gibraltar, hvor de da spilte kamper mot landslaget. Gibraltars første kamp som UEFA-medlem, en vennskapskamp som fant sted 19. november 2013, endte 0–0 hjemme mot .

Gibraltars typiske motstandere gjennom årene har vært andre mindre biland og ikke-suverene land. Landslaget har aldri kvalifisert seg til hverken EM-sluttspill eller VM-sluttspill på grunn av manglende medlemskap i overnasjonale forbund, men har ved flere anledninger deltatt i De internasjonale øylekene. Laget endte opp som sølvmedaljevinner under øylekene på hjemmebane i 1995, og vant fotballmesterskapet under øylekene på Rhodos i 2007.

Gibraltars landslag spiller hjemmekampene sine på Victoria Stadium i Gibraltar. Kvalifiseringskampene ble tidligere spilt på Estádio Algarve i Faro i Portugal, med en kapasitet på om lag 30&nbsp;000 tilskuere, før Gibraltars fotballforbund kjøpte Victoria Stadium fra Gibraltars regjering i 2017 og så godkjent av UEFA. Det var planlagt et nytt stadion på sørspissen av Gibraltar med kapasitet på rundt 10&nbsp;000 tilskuere, men dette ble aldri realisert.

## Kjente spillere
* Tim Buzaglo
* Liam Walker

## Se også
* Gibraltars kvinnelandslag i fotball

## Referanser


## Eksterne lenker
* Offisielle nettsider 
* Profil hos UEFA.com
Panamerikamesterskapet i strandhåndball

**Panamerikamesterskapet i strandhåndball** er det offisielle mesterskapet i strandhåndball for landslag i Amerika. Mesterskapet er også kvalifisering for Verdensmesterskapet i strandhåndball.

## Mesterskap
### Menn

### Medaljestatistikk

### Kvinner

### Medaljestatistikk

## Eksterne lenker
* www.panamhandball.org
Gunnlaug

**Gunnlaug** er et nordisk kvinnenavn og mannsnavn.

*Gunnlaug* har norsk navnedag 6. august.

## Etymologi
Kvinnenavnet *Gunnlaug* har norrøn opprinnelse og er dannet av norrøne *gunnr*, «kamp», og urgermanske **-lauʒ*, «for å feire ekteskapet, å sverge en hellig ed, å være dedikert, lovet». *Gunløgh* var en gammeldansk form av navnet.

Mannsnavnet *Gunnlaug* er en nyere form av det norrøne mannsnavnet *Gunnlaugr*, som var en maskulin form av *Gunnlaug*.

## Utbredelse
Navnet er kjent brukt fra ca. 1050 på Island og slutten av 1300-tallet i Norge. Navnet har i Norge vært mest utbredt i Telemark og Agder.

|}

|}

## Kjente personer med navnet
Personene i listen er ordnet kronologisk etter fødselsår.
### Kvinner
* Gunnlaug Lien Myhr (f. 1961), norsk folkemusiker
* Gunnlaug Moen Hembery (f. 1971), norsk billedkunstner, illustratør og avistegner

### Menn
* Gunnlaug Ormstunge (ca. 983 &ndash; ca. 1008), islandsk skald
* Gunnlaugur Blöndal (1893&ndash;1962), islandsk maler
* Gunnlaugur Scheving (1904&ndash;1972), islandsk maler
* Gunnlaugur Jónsson (f. 1974), islandsk fotballmanager

## Referanser


## Eksterne lenker
Solheim Cup 2013

**Solheim Cup 2013** ble arrangert 16. til 18. august ved Colorado Golf Club. Dette var 13. gang Solheim Cup ble arrangert. 

## Kapteiner
### USA
Kaptein for USAs lag var Meg Mallon. Hun spilte selv i åtte Solheim Cup-turneringer mellom 1992 og 2005. Med seg som visekapteiner hadde hun Dottie Pepper og Laura Diaz.

### Europa
Europas lagkaptein var Liselotte Neumann, som deltok seks ganger som spiller i Solheim Cup mellom 1990 og 2000. Hennes visekapteiner var Annika Sörenstam og Carin Koch. Sörenstam var også visekaptein i 2011 og deltok som spiller åtte ganger mellom 1994 og 2007. Koch var med fire ganger i perioden 2000 til 2005.

## Lagene
Med alder og posisjon på verdensrankingen ved turneringsstart:

*(*) Kapteinsvalg

## Matchene
### Fredag
**Foursome**

**Fourball**

### Lørdag
**Foursome**

**Fourball**

### Søndag
**Singler**

Ettersom Europa vant turneringen i 2011,  ville det holdt med uavgjort resultat 14-14 for å beholde pokalen, mens  USAs lag måtte ha poengovertak for å kunne ta tilbake Solheim Cup. Men  da Catriona Matthew delte sin singelmatch på siste hull, var det klart  at Europa hadde vunnet. Dette var første gang USA tapte turneringen på  hjemmebane.

## Laguttak
USAs og Europas lag tas ut etter forskjellige kriterier.

USAs damer kvalifiserte seg gjennom å samle poeng for seire og topp-20-plasseringer på LPGA-touren over en toårsperiode. Kvalifiseringen startet rett etter Solheim Cup i 2011, og varte frem til og med Ricoh Women's British Open  i begynnelsen av august 2013. De åtte spillerne med flest poeng etter  kvalifiseringsperioden var direktekvalifiserte. Deretter fulgte to spillere som ble tatt ut på grunnlag av plassering på verdensrankingen. I tillegg hadde  lagkapteinen to wild cards, spillere som ikke var  direktekvalifisert, men som hun ønsket å ha med på grunn av erfaring  eller god form, som hun annonserte 4. august.

Det europeiske laget består av de fire øverste på poenglisten til LET,  deretter de fire beste fra verdensrankingen. Utover disse hadde kapteinen fire  «captain's picks» hun valgte ut blant dem som ikke var kvalifisert ut ifra de nevnte kriteriene.

## Eksterne lenker
* 
* Colorado Golf Clubs nettsted
Gunnleiv

**Gunnleiv** er et sjeldent norsk fornavn som kan være både mannsnavn og kvinnenavn.

*Gunnleiv* har norsk navnedag 6. august.

## Etymologi
Mannsnavnet *Gunnleiv* er en variant av *Gunnleif*, som er en nyere form av det norrøne mannsnavnet *GunnlæifR* (*Gunnleifr*). Navnet er sammesatt av *gunnr*, «kamp», og *leif*, «arv». *Gunelf* er en gammeldansk form av navnet.

Kvinnenavnet *Gunnleiv* er en nyere form av det norrøne kvinnenavnet *Gunnleif*, som var en feminin form av *GunnlæifR*. *Gunlöv* og *Gunlöf* er svenske former av navnet.

## Utbredelse
*Gunnleiv* med sine varianter er mest brukt som mannsnavn. Det norrøne navnet *Gunnleifr* er kjent brukt i Norge fra 1332. *Gunleif* er kjent brukt i Sverige i 1925. Navnet er i dag mest utbredt på Færøyene, men er sjeldent også der.

|}

|}

## Kjente personer med navnet
Personene i listen er ordnet kronologisk etter fødselsår.
* Gunleif Grube (f. 1947), færøysk maler
* Gunnleif Alfredsen (f. 1955), norsk lokalpolitiker
* Gunnleiv Birkeland (f. 1963), norsk lege
* Gunleif Tollefsen, norsk kusk

## Referanser


## Eksterne lenker
Liste over kulturminner i Barentsburg

**Liste over kulturminner i Barentsburg** er en oversikt over fredede og/eller bevaringsverdige bygninger og elementer i Barentsburg på Svalbard. Data er hentet fra Riksantikvarens liste over kulturminner.

ID-nummer består av et lenket tall som går direkte til det aktuelle kulturminnet i Kulturminnesøk.

|}

## Eksterne lenker
*
Skafottvise

**Skafottvise** er en skillingsvise som gir seg ut for å være diktet av en som skal henrettes. I formen er den en tale til publikum som har kommet for å bivåne henrettelsen. Selv om visa er lagt i munnen på den dødsdømte, er det som regel en dreven skillingsviseforfatter som har diktet visa. Skafottvisene følger vanligvis et fast mønster: Den begynner gjerne med å skildre den dømtes  liv og forbrytelser. Videre skal visen inneholde anger og bønn og slutte med et håp om tilgivelse slik at sjelen kan slippe inn i himmelen.

Den svenske visedikteren Cornelis Vreeswijk skrev en skafottvise som heter «Mördar-Anders». men denne visa brøt med tradisjonen ved at den dømte var fanivoldsk stolt av sine forbrytelser.

## Eksterne lenker
* visearkivaren.blogspot.no
Albert Gran

**Albert Gran** (født 4. august 1862 i Bergen, død 16. desember 1932)  var en norskfødt amerikansk filmskuespiller. Han blir mest forbundet med sine opptredener i drama- og lette komediefilmer.

## Liv
Tidlig i 1880-årene hadde han blitt en velkjent sceneskuespiller både i Stockholm og i Det kongelige teater i Danmarks hovedstad.

I 1891 erobret Gran England på turné med Sir Henry Irving og debuterte på West End som en del av the Richard Mansfield Company. Skuespillerne fra Mansfields selskap ankom USA i 1894 og Gran bestemte seg for å bo der.

I 1896 debuterte han som sceneskuespiller i USA. Gran startet sin filmkarriere i 1915, da han sa ja til et tilbud fra the World Film Corporation. Hans motspiller var Margaret Wycherly. Filmens tittel var *The Flight*. Han opptrådte som karakterskuespiller i 44 filmer mellom 1915 og 1933. Gran var en mester i å portrettere nytelsessyke groteske rollefigurer og spilte uanstrengt alt fra bønder til aristokrater.

Han spilte Hertug Travina sammen med Marion Davies i MGM-filmen *Beverly of Graustark* fra 1926, Paul Boul sammen med Janet Gaynor i Fox-filmen *[[Syvende himmel (1927)|Syvende himmel]]* fra 1927, B. Bickering Brown sammen med Joan Crawford i MGM-filmen *[[Unge syndere]]* fra 1929. Gran mistet livet i en biluykke i Los Angeles, California, 70 år gammel.

## Delvis filmografi
* *[[Civilian Clothes]]* (1920)
* *[[Syvende himmel (1927)|Syvende himmel]]* (1927)
* *[[Skriket Efter Mor]]* (1927)
* *[[Dry Martini (1928)|Dry Martini]]* (1928)
* *[[Fire sønner]]* (1928)
* *[[Unge syndere]]* (1929)

## Referanser


## Eksterne lenker
*
Osmo Lappo

**Osmo Tapio Lappo** (født 6. desember 1927 i Helsingfors) er en finsk arkitekt. Han er kjent som en av Finlands fremste innen betongarkitektur. Han har blant annet tegna brakkeanlegget for garnisonen i Vekarajärvi i Kouvola (1966–75). Det står på Docomomos liste over de viktigste moderne byggverka i Finland. Lappos stil er minimalistisk med volummessig enkle bygningsenheter og rimelig materialbruk. 

Han har tegna flere andre militærbygg, skoler og svømmehaller. I 1979 hadde han ansvaret for IBMs nye kontorbygning i Helsingfors, og i 1987 kom det et andre byggetrinn her. 

I 1978 fikk Lappo den finske statens arkitekturpris. I 1962 fikk han tredjepris i en konkurranse om nyutforming av Karl Johan-kvartalet i Oslo.

## Referanser


## Kilder
* Om Lappo på answers.com.
* Om Lappo  på det finske arkitekturmuseets nettsted.
Sudans herrelandslag i fotball

**Sudans herrelandslag i fotball** (arabisk: منتخب السودان الوطني لكرة القدم) er det nasjonale fotballandslaget til Sudan øst i Nord-Afrika. Landslaget administreres av det nasjonale fotballforbundet Sudan Football Association (SFA), som ble opprettet i 1936, og ble en del av henholdsvis FIFA i 1948 og CAF i 1957. Laget har aldri kvalifisert seg til VM-sluttspill, men har ved flere anledninger deltatt i Afrikamesterskapet, som de også vant i 1970.

## Historie
Laget spilte sin første landskamp borte mot  den 16. november 1956, i en kamp de tapte 1–2. Sudan var ett av tre land som deltok i det første Afrikamesterskapet i 1957. Landslaget oppnådde flere gode resultater i mesterskapene frem til midten av 1970-tallet, med flere andreplasser og gruppespill samt mesterskapseier i 1970 som høydepunkt. Etter dette lyktes ikke Sudan å kvalifisere seg før i 2008, og i 2012 spilte Sudan seg frem til en kvartfinale.

## Verdensmesterskapet i fotball
* 1930 til 1954 – *Deltok ikke i kvalifisering*
* 1958 til 1966 – *Trakk seg fra kvalifisering grunnet krig*
* 1970 til 1974 – *Utslått i kvalifisering*
* 1978 – *Trakk seg fra kvalifisering grunnet krig*
* 1982 til 1990 – *Utslått i kvalifisering*
* 1994 – *Trakk seg fra kvalifisering grunnet krig*
* 1998 til 2010 – *Utslått i kvalifisering*

## Afrikamesterskapet i fotball
* 1957 – *3.-plass*
* 1959 – *2.-plass*
* 1962 – *Utslått i kvalifisering*
* 1963 – *2.-plass*
* 1965 til 1968 – *Utslått i kvalifisering*
* 1970 – **Vinner**
* 1972 – *1. runde*
* 1974 – *Utslått i kvalifisering*
* 1976 – *1. runde*
* 1978 – *Trakk seg fra kvalifisering*
* 1980 – *Utslått i kvalifisering*
* 1982 – *Deltok ikke i kvalifisering*
* 1984 – *Utslått i kvalifisering*
* 1986 – *Trakk seg fra kvalifisering*
* 1988 til 1996 – *Utslått i kvalifisering*
* 1998 – *Trakk seg fra kvalifisering*
* 2000 – *Deltok ikke i kvalifisering*
* 2002 til 2006 – *Utslått i kvalifisering*
* 2008 – *1. runde*
* 2010 – *Utslått i kvalifisering*
* 2012 – *Kvartfinale*
* 2013 – *Utslått i kvalifisering*

## Kjente spillere
* Faisal Agab
* El Muez Mahgoub
* Saif Eldin Ali Masawi
* Haitham Mustafa
* Haytham Tambal
* Muhannad El Tahir
* Mousa El Tayeb
* Ala'a Eldin Yousif

## Referanser


## Eksterne lenker
* Sudans profil hos FIFA.com
Sierra Leones herrelandslag i fotball

**Sierra Leones herrelandslag i fotball** er det nasjonale fotballandslaget til Sierra Leone i Vest-Afrika. Landslaget administreres av det nasjonale fotballforbundet Sierra Leone Football Association (SLAFA), som ble opprettet i 1967, og ble en del av FIFA og CAF samme år. Laget har aldri kvalifisert seg til VM-sluttspill, men har ved et par anledninger deltatt i Afrikamesterskapet.

## Historie
Laget spilte sin første landskamp hjemme mot  den 10. august 1949, en kamp de tapte 0–2. I 1954 spilte de borte mot Gullkysten (det som i dag er ), og tapte igjen 0–2. Den 22. april 1961 spilte de igjen mot Nigeria på hjemmebane, og tapte 2–4. Den 12. november 1966 spilte Sierra Leone sin første landskamp mot en ikke-britisk kolonimakt da de spilte uavgjort 1–1 mot , noe som også var deres første uavgjortresultat.

Landslagets første kamp mot en ikke-afrikansk nasjon kom da de tok imot s B-lag på hjemmebane den 13. januar 1971 (0–1). Deres første kamp utenfor Afrika ble også deres første kamp mot en asiatisk nasjon, som var en kamp mot  den 5. april 1974 (1–4).

Først fra og med 1972 begynte Sierra Leone å delta i kvalifisering til internasjonal mesterskap. De har enda til gode å kvalifisere seg til et VM-sluttspill, men deltok for første gang under Afrikamesterskapet 1994, hvor landet røk ut i første runde.

## Verdensmesterskapet i fotball
* 1930 til 1970 – *Deltok ikke i kvalifisering*
* 1974 til 1986 – *Utslått i kvalifisering*
* 1990 – *Deltok ikke i kvalifisering*
* 1994 – *Trakk seg fra kvalifisering*
* 1998 til 2010 – *Utslått i kvalifisering*

## Afrikamesterskapet i fotball
* 1957 til 1968 – *Deltok ikke i kvalifisering*
* 1970 – *Trakk seg fra kvalifisering*
* 1972 – *Deltok ikke i kvalifisering*
* 1974 – *Utslått i kvalifisering*
* 1976 – *Deltok ikke i kvalifisering*
* 1978 – *Utslått i kvalifisering*
* 1980 – *Deltok ikke i kvalifisering*
* 1980 til 1984 – *Utslått i kvalifisering*
* 1986 – *Trakk seg fra kvalifisering*
* 1988 – *Utslått i kvalifisering*
* 1990 – *Trakk seg fra kvalifisering*
* 1992 – *Utslått i kvalifisering*
* 1994 til 1996 – 1. runde
* 1998 – *Trakk seg fra kvalifisering*
* 2000 – Diskvalifisert på grunn av borgerkrig
* 2002 til 2013 – *Utslått i kvalifisering*

## Kjente spillere
* Umaru Bangura
* Kewullay Conteh
* Mohamed Kallon
* Ibrahim Kargbo
* Kabba Samura
* Rodney Strasser
* Sheriff Suma
* Julius Wobay
* Alie Conteh

## Referanser


## Eksterne lenker
* Sierra Leones profil hos FIFA.com
RideLondon-Surrey Classic

**RideLondon-Surrey Classic** er et britisk endagsritt i landeveissykling som arrangeres i London i starten av august. Rittet ble første gang arrangert 2011, med de to første utgavene som en del av oppsettet rundt de olympiske leker. Dermed var første vinneren den samme vinneren som prøve-OL, og vinneren i 2012 den samme vinneren som under OL. I 2013 ble det for første gang arrangert som et offisielt UCI Kontinentaltour-ritt. 

Rittet var en del av UCI Europe Tour, der det var ranket med 1.1, men fra 2017 inngår det i UCI WorldTour-kalenderen.

## Vinnere

## Referanser


## Eksterne lenker
* 
* Cyclingarchives.com London-Surrey
Skihopping under Vinter-OL 2014

**Skihopping under Vinter-OL 2014** ble avholdt i RusSki Gorki-anlegget i Sotsji i perioden 8. - 17. februar 2014. For første gang ble det avholdt en øvelse for kvinner i normalbakke, og det ble dermed avholdt totalt fire øvelser innen skihopp under disse lekene.

## Medaljefordeling

## Medaljevinnere

## Litteratur
*

## Eksterne lenker
* 
* Sochi 2014 Ski Jumping Results på olympics.com
* Ski Jumping at the 2014 Winter Olympics på olympedia.org
* 
** 
* Ski Jumping at the 2014 Sochi Winter Games  på sports-reference.com
Ricardo Santos (sandvolleyballspiller)

**Ricardo Alex Costa Santos** (født 1975) er en brasiliansk sandvolleyballspiller. Under Sommer-OL 2012 i London representerte han landet sitt, der han ble nummer røk ut i kvartfinalen. Fra før tok han gull under Sommer-OL 2004, sølv under Sommer-OL 2000 og bronse under Sommer-OL 2008.

## Referanser


## Eksterne lenker
*
Pedro Cunha

**Pedro Cunha** (født 10. juni 1983) er en brasiliansk sandvolleyballspiller. I Sommer-OL 2012 i London representerte han landet sitt, der han ble slått ut i kvartfinalen.

## Referanser


## Eksterne lenker
*
Martin Reader

**Martin Reader** (født 2. mai 1984) er en canadisk sandvolleyballspiller. Under Sommer-OL 2012 i London representerte han landet sitt, der han ble nummer røk ut i omspillet. 

## Referanser


## Eksterne lenker
* 
*
Orgelbøsse

**Orgelbøsse** var en senmiddelaldersk helvetesmaskin. Det var en form for skytevåpen med flere piper, iblant mer enn hundre, som kunne skyte samtidig. Slike våpen forekom så tidlig som på 1300-tallet. De ble særlig benyttet fra tidlig på 1400-tallet, hovedsakelig som antipersonellkanon. Fra rundt 1500 begynte man å montere hjul på underlaget (affutasjen).

Skyteløpene eller pipene var plassert ved siden av hverandre, tidvis i flere lag, på en plattform. Jernkulenes kaliber var det samme som på en muskett, ca 19 mm. Når orgelbøssen ble avfyrt i en samlet salve førte det til en skur av kuler, omtrent som fra en moderne mitraljøse. Som en tidig form for skytevåpen med flere geværløp er orgelbøsse betraktet som en forløper til 1800-tallets mitraljøse.

De første kjente orgelbøsser ble benyttet av hæren til Edvard III av England i 1339 i Frankrike under hundreårskrigen. De hadde tolv løp som kunne fyre salver med tolv kuler. Hertugdømmet Milano og andre deltagere i de italienske kriger benyttet seg av orgelbøsser med ni løp. Orgelbøsser ble også benyttet under de engelske rosekrigene. I løpet av det andre slaget ved St. Albans i 1461, benyttet huset Yorks soldater fra Burgund tilsvarende våpen under ledelse av dronning Margaret av Anjou. I Øst-Europa ble en tyngre utgave av orgelbøssen benyttet av Stefan III av Moldavia så sent som 1475, attestert av den polske kronikør Marcin Bielski (1495-1575).

Den norske betegnelsen orgelbøsse (som er overtatt fra dansk) kommer fra at det var tallrike skytepiper som lignet på et musikkinstrumentet pipeorgel. På engelsk kalt det for *rabauld* eller *ribauldequin*, et begrep overtatt fra fransk. På tysk het det *salvengeschütz*, men også betegnet som *totenorgel* og *orgelkanone*.

## Se også
* Mitraljøse
* Kanon
* Rakettartilleri

## Referanser


## Litteratur
* Fuller, J. F. C. (1987) [1954]: *A Military History of the Western World: From the earliest times to the Battle of Lepanto 1*. Da Capo Press. ISBN 978-0-306-80304-8.
* Norris, John (2003): ''Early Gunpowder Artillery: C.1300-1600'', Crowood Press, Limited
* Reid, William (1976): *Vapen genom tiderna. Kastvapen och Eldvapen* (utgave 1984). Stockholm: Wahlström & Widstrand. ISBN 91-46-14861-2, s. 64
Jernbane i Spania

**Spanias jernbanenett** hadde per 31. desember 2008 en lengde på 13&nbsp;383 km. Det administreres av den statlige jernbaneforvaltningen *Administrador de Infraestructuras Ferroviarias*, vanligvis forkortet ADIF. I tillegg til dette finnes det mer enn 2&nbsp;000 km smalsporet jernbane. På 1950-tallet hadde jernbanenettet sitt største omfang med litt over 18&nbsp;000 km (inkludert smalsporbanene). All persontrafikk på bred (iberisk) sporvidde og normalspor drives av det nasjonale togselskapet RENFE.

## Organisasjon
I Spania er det to statlige jernbaneadministrasjoner. ADIF er ansvarlig for jernbanenett med normal og bred sporvidde mens FEVE er ansvarlig for smalsporede jernbaner, disse to tilsvarer tilsammen Jernbaneverket i Norge. Den juridiske administrasjonen håndteres av det spanske jernbanedirektoratet *Dirección Generelle de Ferrocarriles* som er underlagt det utviklingsdepartementet *Ministerio de Fomento*. Direktoratet er ansvarlig for utvikling av regelverk, setter standarder og deler ut lisenser til operatører. Ministerio de Fomento er også ansvarlig for Spanias langfristige strategiske jernbaneinvesteringer. Frem til Spania deregulerer det innenlandske markedet i 2017 er RENFE eneste operatør av persontransport. Godstrafikken er allerede deregulert og administreres av en rekke konkurrerende operatører.

## Referanser


## Eksterne lenker
* 
* Ley General de Caminos de Hierro
* Renfe
* Feve
* Adif
* Fomento
Conflict: Desert Storm II

***Conflict: Desert Storm II***, utgitt som ***Conflict: Desert Storm II: Back to Baghdad*** i Nord-Amerika, er et krigsspill fra 2003 satt til Gulfkrigen. Det er det andre spillet i Conflict-serien, og er utviklet av Pivotal Games. Som i forgjengeren, , spiller man som spesialsoldatene John Bradley, Paul Foley, Mick Connors og David Jones, som utgjør «The Red Team».

## Handling

Gjennom spillets ti oppdrag må de fire soldatene gjennomføre en rekke ulike oppgaver. I spillets første oppdrag befinner man seg i Al-Hadar hvor Red Team må slå seg sammen med en Delta-tropp som er fanget i byen. Etter å ha kjempet seg inn til Delta-troppen, dør to av Delta-soldatene etter å ha bli truffet av en irakisk granat fra en bombekaster mens Delta-troppen kjemper seg mot en bunker. I denne bunkeren, en kommunikasjonsbunker, må Red Team tre Delta-soldater fra irakiske styrker før de og sersjanten deres blir evakuert.

Red Team blir så sendt til et annet sted for å ødelegge en kommunikasjonsbunker, men blir fakket. De klarer å rømme, og blir siden sendt videre til et biokjemisk anlegg hvor langdistansemissiler blir fylt med den livsfarlige gassen sarin. Etter å ha ødelagt den kjemiske trusselen, må Red Team hjelpe «2nd Marine Division» med å sikre et oljeraffineri som har blitt tatt over av irakiske styrker og skal ødelegges. Oppdraget ender med at marine-infanteriet blir tatt i bakholdsangrep, og mange av dem blir skutt og drept.

Red Team hjelper også til med å sikre Kuwait By ved å kjøre rundt i en M2 Bradley Fighting Vehicle, et militært kjøretøy, mens man dreper irakiske soldater før man til slutt kommer frem til fiendtlig artilleri. Red Team beordrer så et luftangrep for å ødelegge dem, og spillet ender med at Kuwait blir frigjort, og emiren av Kuwait takker FN-koalisjonen for deres militære assistanse.

## Spillbarhet

Som i spillets forgjenger kan man også her velge om de fire spesialsoldatene skal være en del av den britiske SAS-styrken eller fra amerikanske Delta Force. Spilleren kan til enhver tid bytte mellom de fire karakterene, og kan også gi ordre til de man ikke styrer. På PlayStation 2 kan to spillere spille samtidig og styre to karakterer hver, men på Xbox og GameCube kan opptil fire spillere spille samtidig. Spilleren er ikke bundet til våpnene karakterene starter med - man kan plukke opp våpen og ammunisjon fra drepte fiender.

## Referanser
The Lumineers

**The Lumineers** er et amerikansk indiefolk, folkrock og americana-band, som holder til i Denver. Gruppen ble stiftet av Wesley Schultz og Jeremiah Fraites i 2005, da de begynte å spille sammen. I 2010 ble gruppens kvinnelige medlem Neyla Pekarek en del av bandet. Etter at gruppens store suksessingel, «Ho Hey», kom ut i desember 2011, ble og Stelth Ulvang og Ben Wahamaki også fulltidsmedlemmer i gruppen. «Ho Hey» og debutalbumet *The Lumineers* sendte bandet høyt opp på mange av verdens største hitlister og nominasjoner til Grammy og Billboard-utdelingene.

## Medlemmer
*Wesley Schultz (vokal og gitar)
*Jeremiah Fraites (trommer og rytmeinstrumenter)
*Neyla Pekarek (cello og vokal)
*Stelth Ulvang (piano)
*Ben Wahamaki (bass)

## Diskografi
### Studioalbum
**The Lumineers* (2012)
* *Cleopatra* (2016)
* *III* (2019)
* *Brightside* (2022)
* *Automatic* (2025)

## Eksterne lenker
* 
* 
*
Alpint under Vinter-OL 2014

**[[Alpin skiidrett|Alpint]] under [[Vinter-OL 2014]]** ble avholdt i skianleggene i Roza Khutor. Det ble konkurrert i ti medaljeøvelser i perioden 9.–22. februar 2014. 

## Øvelser

Nedenfor er timeplanen for de ti øvelsene.

Alle tider er lokale (UTC+4).

## Medaljefordeling

## Medaljevinnere
### Menn

### Kvinner

## Referanser


## Litteratur
*

## Eksterne lenker
* 
* Sochi 2014 Alpine Skiing Results på olympics.com
* Alpine Skiing at the 2014 Winter Olympics på olympedia.org
Skauma Kraftverk

**Skauma kraftverk** er et småkraftverk ved Berkåk i Rennebu kommune i Trøndelag.

Det er et elvekraftverk som utnytter et fall på 180 meter i Skauma. Skaumsjøen (620 moh) regnes som magasin til kraftverket, og regulerer vannføringen i elven. Kraftverksdammen ligger på kote 423 ved E6.

Installert effekt er 900 kW fra en horisontal peltonturbin. Årsproduksjon er 3,3 GWh.

## Referanser


## Kilder
* 
* NVE vannkraftdatabase
* Kvikne-Rennebu Kraftlag
Botswanas herrelandslag i fotball

**Botswanas herrelandslag i fotball** er det nasjonale fotballandslaget til Botswana i det sørlige Afrika. Landslaget administreres av det nasjonale fotballforbundet Botswana Football Association (BFA), som ble opprettet i 1970, og ble en del av FIFA og CAF i 1978. Laget har aldri kvalifisert seg til VM-sluttspill, men har ved én anledning deltatt i Afrikamesterskapet (2012).

## Historie
Laget spilte sin første landskamp borte mot  den 13. juli 1968, en kamp de tapte 1–8. Dette er samtidig deres hittil største tap. Botswana kvalifiserte seg først til Afrikamesterskapet i 2012, men klarte ikke å komme lenger enn første runde og gikk på tre strake tap i gruppespillet.

## Verdensmesterskapet i fotball
* 1930 til 1990 – *Deltok ikke i kvalifisering*
* 1994 – *Utslått i kvalifisering*
* 1998 til 2002 – *Deltok ikke i kvalifisering*
* 2006 til 2010 – *Utslått i kvalifisering*

## Afrikamesterskapet i fotball
* 1957 til 1992 – *Deltok ikke i kvalifisering*
* 1994 til 2010 – *Utslått i kvalifisering*
* 2012 – *1. runde*
* 2013 – *Utslått i kvalifisering*

## Kjente spillere
* Mogogi Gabonamong
* Ndiapo Letsholathebe
* Modiri Marumo
* Joel Mogorosi
* Dipsy Selolwane
* Mompati Thuma

## Referanser


## Eksterne lenker
* Botswanas profil hos FIFA.com
Fistball under Verdenslekene 2013

**[[Fistball]]** var en av sportsgrenene ved World Games 2013. Konkurransen ble arrangert fra 1. august til 4. august 2013, ved Comfenalco Valle de Lili.

## Tidsplan

## Resultater
### Innledende runde

|}

### Andre runde

## Sluttstilling

## Referanser
Øvelser under Vinter-OL 2014

Femten disipliner ble inkludert i Vinter-OL 2014 i Sotsji. Det vil bli konkurrert i totalt tolv nye øvelser, og med til sammen 98 medaljeøvelser blir dette det største vinter-OL hittil.

Tall i parentes viser antall medaljeøvelser innenfor hver gren

## Nye øvelser
6. april 2011 godkjente IOC en rekke øvelser som ble fremlagt av de respektive idrettsforbund for vurdert for inkludering i det offisielle programmet for dette OL.

* Kunstløp lagkonkurranse
* Hopp normalbakke for kvinner
* Stafett skiskyting med blandet lag
* Half-pipe freestyle
* Lagstafett aking

Andre hendelser ble også vurdert for inkludering, men avgjørelsen ble utsatt. Den 4. juli 2011 kunngjorde IOC så at disse hendelsene også ville bli lagt til programmet. Disse øvelsene ble offisielt annonsert av IOCs president Jacques Rogge den 5. juli 2011.
* Freestyle slopestyle
* Snøbrett slopestyle
* Snøbrett parallellslalåm

## Referanser
Martine Welfler

**Martine Welfler** (født 27. oktober 1991 i Porsgrunn) er en norsk håndballspiller som spiller både håndball og beachhåndball.

Hun spiller til daglig håndball i Oppsal Håndball, men spiller også beachhåndball, og har to VM-bronser og et EM-gull sammen med Norges kvinnelandslag i beachhåndball.

## Karriere
Welfler begynte å spille for Pors Håndball da hun var syv år gammel. Hun spilte også for Stridsklev Håndball, før hun gikk til Gjerpen Håndball da hun var 16 år gammel. Hun debuterte i eliteserien 18 år gammel, og hun scoret 19 mål for Gjerpen i Postenligaen 2009/10. Gjerpen rykket ned til 1. divisjon etter 2010-sesongen, og Welfler scoret der 55 mål i 2010/11-sesongen.

Welfler gikk til Bækkelaget i juni 2011. Denne sesongen fikk hun sølv i junior-NM i håndball.

I august 2013 deltok hun på Norges lag i beachhåndball som deltok i World Games 2013. De vant alle sine tre kamper i gruppespillet, men tapte 1–2 for Ungarn i semifinalen. De måtte dermed spille bronsefinale mot Kinesisk Taipei. I denne kampen vant Norge begge omgangene, med 28–11 og 19–17, og kom dermed på tredjeplass. Dette var Welflers debut på Norges landslag i beachhåndball.

Welfler deltok på det norske laget som spilte i VM i beachhåndball 2014 i Recife i Brasil i juli 2014. Det norske laget spilte seg fram til semifinalen, der de tapte 1–2 mot Brasil, og måtte spille bronsefinale. I bronsefinalen slo de Ukraina 2–1, og vant med det bronse i VM.

I VM i beachhåndball 2016 i Budapest fikk Norge bronse, etter seier 2–1 over Ungarn i bronsefinalen, der Welfler scoret to poeng. Norge deltok i EM i beachhåndball 2017 i Zagreb, og Welfler deltok i dette mesterskapet. Norge vant EM, etter å ha slått Polen i finalen.

Hun signerte for Oppsal Håndball i mai 2017.

## Referanser
Zanzibars herrelandslag i fotball

**Zanzibars herrelandslag i fotball** er det nasjonale fotballandslaget til Zanzibar, en øygruppe og autonom del av Tanzania i Øst-Afrika. Landslaget administreres av det nasjonale fotballforbundet Zanzibar Football Association (ZFA), som ble opprettet i 1926, og ble en del av CAF i 2004. Laget er, i motsetning til , ikke medlem av FIFA og har derfor aldri kvalifisert seg til et VM-sluttspill, og har heller ikke deltatt i Afrikamesterskapet.

## Historie
Laget spilte sin første landskamp hjemme mot  i mai 1949 (3–2). Som følge av manglende medlemskap hos FIFA har laget aldri fått muligheten til å kvalifisere seg til et VM-sluttspill, og har med unntak av privatlandskamper begrensede muligheter til å møte motstand utenfor Afrika på bortebane. Et trekk for å bøte på dette ble midlertidig medlemskap hos NF-Board, som består av lag som ikke er anerkjent av FIFA. En søknad om medlemskap hos FIFA i 2005 ble nedstemt.

Zanzibar har heller ikke deltatt i et Afrikamesterskap, men deltok i kvalifiseringen til mesterskapet i 1962, som var i forkant av unionen mellom Zanzibar og Tanganyika i 1964.

## Verdensmesterskapet i fotball
* 1930 til 2014 – *Deltok ikke i kvalifisering*

## Afrikamesterskapet i fotball
* 1957 til 1959 – *Deltok ikke i kvalifisering*
* 1962 – *Utslått i kvalifisering*
* 1963 til 2013 – *Deltok ikke i kvalifisering*

## Kjente spillere
* Khamis Mcha Khamis
* Aggrey Morris

## Referanser
Unn Irene Aasdalen

**Unn Irene Aasdalen** (født 26. februar 1963) er en norsk-dansk filosofihistoriker og tidligere journalist og redaktør. Unn Irene Aasdalen var rektor ved Nansenskolen (Norsk Humanistisk Akademi) på Lillehammer. Hun tiltrådte 1. august 2013.  

Unn Irene Aasdalen er cand.phil. i filosofi fra Københavns Universitet og Ph.D. i italiensk renessansefilosofi fra Universitetet i London. Hennes faglige fokus er renessansens humanisme, nyplatonisme og politisk filosofi.

Unn Irene Aasdalen startet i 2010, sammen med professor Marianne Pade fra Universitetet i Aarhus, Nordisk Netværk for Renæssancestudier (NNRS). Hun ledet nettverket fra 2010 til 2016, da Marianne Pade tok over. I perioden ble det arrangert tre store internasjonale renessansekonferanser i regi av NNRS; i København i 2012, i Stockholm i 2014 og i Oslo i 2016. Unn Irene Aasdalen er nestleder av det danske Forum for Renæssancestudier (fra 2012). Hun underviste på og var med på å organisere forskersommerskolen Text-Memory-Monument, arrangert av Universitetet i Aarhus, i samarbeid med de nordiske institutter i Roma, fra starten i 2012 til 2016. Unn Irene Aasdalen var med på å stifte Norsk Nettverk for Renessansestudier i 2015, og er nestleder for dette nettverket, sammen med Gro Bjørnerud Mo. Leder er Unn Falkeid. 

Unn Irene Aasdalen underviste fra 2005 til 2010 i Renæssancekundskab ved Universitetet i København, og var fra 2008 til 2012 post. doc. samme sted ved Institut for Engelsk, Germansk og Romansk. Hun mottok Carlsbergfondets forskningsstipend for å skrive boka *Den gjenfødte Eros: Kjærlighetsteorier i den italienske renessanse* (utkom høsten 2013 på Scandinavian Academic Publishing).,    I årene 2008 til 2013 underviste hun også ved Borups Højskole i København i internasjonal politikk, politisk filosofi og kunsthistorie.

Unn Irene Aasdalen var fra 1994 til 1996 kulturredaktør i *[[Arbeiderbladet]]*. Hun satt i 1994–1995 i styret i *[[Morgenbladet]]*. Fra 1986 til 1994 var hun tilknyttet *[[Dagbladet]]*, som journalist i henholdsvis kultur-, utenriks- og featureavdelingen. Hun arbeidet før den tid som journalist i *[[Ny Tid]]*, *[[Universitas (avis)|Universitas]]* og *[[Friheten]]*, var redaktør for ungdomsmagasinet *[[Kraftverk (tidsskrift)|Press]]* (fra 1984-1986) og av kulturtidsskriftet *[[Kontrast (tidsskrift)|Kontrast]]* (sammen med Christine Amadou) i 1985–1987. 

I 1988–1989 var Unn Irene Aasdalen politisk viseformann i Europæisk Ungdom i Danmark. Fra 1984 til 1987 satt hun i sentralstyret i Sosialistisk Ungdom i Norge. Hun var nestleder under Raymond Johansen, og internasjonal leder da Kristin Halvorsen ledet organisasjonen.

## Referanser